Diari Oficial de la Generalitat Valenciana


Sumari del DOGV 6401, del 19-11-2010 (2010/12662)

RESOLUCIÓ de 15 de novembre de 2010, de la Conselleria de Solidaritat i Ciutadania per la qual s'aprova la modificació de la descripció de la bandera del municipi de Jérica (Castelló).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6401

Data del DOGV
:   19-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12633


Data del document
:   15-11-2010

Organisme emissor
:   Conselleria de Solidaritat i Ciutadania

Tipus de document
:   Resolució

Correcció d'errades

Anàlisi jurídica

 Descriptors 

:   * administració local

RESOLUCIÓ de 15 de novembre de 2010, de la Conselleria de Solidaritat i Ciutadania per la qual s'aprova la modificació de la descripció de la bandera del municipi de Jérica (Castelló).  
 [2010/12861]  
El municipi de Jérica disposa de bandera oficialment aprovada mitjançant una resolució del conseller de Justícia, Interior i Administracions Públiques de 18 de maig de 2007 i publicada en el Diari Oficial de la Generalitat Valenciana número 5525 d'1 de juny de 2007.  
Observat error en la descripció, en la sessió celebrada pel Ple de l'Ajuntament el 25 de maig de 2010, es va adoptar acord relatiu a la modificació de la descripció de la bandera municipal.  
El procediment es va tramitar d'acord amb les normes establides en el Decret 116/1994 de 21 de juny, del Govern Valencià, que regula els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia en la sessió de 24 de setembre de 2010, va definir i corregir l'error detectat.  
Per estos motius, i fent ús de les facultats que em conferix la legislació abans citada, resolc:  
Aprovar la modificació de la descripció de la bandera del municipi de Jérica, que queda organitzada de la manera següent:  
"Bandera de proporcions 2:3. En camp d'or i al centre un castell de plata, maçonat i aclarit de sabre, gitat de dos ovals d'or, vorejats de roig, amb un lleó rampant coronat de gules, el de la destra mirant a sinistra i el de la sinistra mirant a la dreta".  
Contra esta resolució que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà al de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque el present acte, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 15 de novembre de 2010.- El conseller de Solidaritat i Ciutadania: Rafael Blasco Castany.